钦定古今图书集成/明伦汇编/官常典/第407卷 > 梁明
## 钦定古今图书集成/明伦汇编/官常典/第407卷 > 梁明

按《晋书秃发乌孤载记》：乌孤死，弟利鹿孤立。使记室
监麹梁明聘于段业。业曰：“贵主先王创业启运，功高
先世，宜为国之太祖，有子何以不立？”梁明曰：“有子羌
奴，先王之命也。”业曰：“昔成王弱龄，周召作宰；汉昭八
岁，金、霍夹辅。虽嗣子冲幼，而二叔休明，左提右挈，不
亦可乎？”明曰：“宋宣能以国让，《春秋》美之。孙伯符委事
仲谋，终开有吴之业。且兄终弟及，殷汤之制也，亦圣
人之格言，万代之通式，何必嗣己为是，绍兄为非？”业
曰：“美哉使乎之义也。”